

**ประกาศคณะกรรมการสอบคัดเลือก**

**เพื่อแต่งตั้งพนักงานส่วนตำบลให้ดำรงตำแหน่งในสายงานที่เริ่มต้นจากระดับ ๓**

**เรื่อง กำหนดวัน เวลา สถานที่สอบ และระเบียบเกี่ยวกับการสอบคัดเลือกเพื่อแต่งตั้ง**

**พนักงานส่วนตำบลสายงานที่เริ่มต้นจากระดับ ๑ และระดับ ๒ เป็นสายงานที่เริ่มต้นจากระดับ ๓**

**ตำแหน่ง เจ้าหน้าที่วิเคราะห์นโยบายและแผน**

**ขององค์การบริหารส่วนตำบลหนองไผ่ล้อม อำเภอหนองสองห้อง จังหวัดขอนแก่น**

**................................................................................**

อาศัยอำนาจตามข้อ ๘๖ ถึงข้อ ๑๐๑ แห่งประกาศ ก.อบต.ขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลของขององค์การบริหารส่วนตำบล ลงวันที่ ๑๑ พฤศจิกายน พ.ศ.๒๕๔๕ และแก้ไขเพิ่มเติม ประกอบมติที่ประชุมคณะกรรมการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งในสายงานที่เริ่มต้นจากระดับ ๓ ในการประชุมครั้งที่ ๑/๒๕๕๕ เมื่อวันที่ ๑ มีนาคม พ.ศ.๒๕๕๕ คณะกรรมการสอบคัดเลือกฯ จึงกำหนดวัน เวลา สถานที่สอบ และระเบียบเกี่ยวกับการสอบ ดังต่อไปนี้

**(ก) กำหนดวัน เวลาและสถานที่สอบ**

|  |  |  |
| --- | --- | --- |
| **วัน-เวลาสอบ** | **วิชาที่สอบ** | **สถานที่สอบ** |
| **วันที่ ๑๐ มีนาคม ๒๕๕๕**  เวลา ๐๙.๐๐ – ๑๐.๓๐ น. | ภาคความรู้ความสามารถทั่วไป (ภาค ก) | ห้องประชุมพระธาตุขามแก่น ชั้น ๒  ศาลากลางจังหวัดขอนแก่น  อาคารใหม่ |
| เวลา ๑๐.๓๐ - ๑๒.๐๐ น. | ภาคความรู้ความสามารถที่ใช้เฉพาะตำแหน่ง(ภาค ข) |
| ๑๓.๐๐ – ๑๖.๓๐ น. | ภาคความเหมาะสมกับตำแหน่ง(ภาค ค)  (จนท.วิเคราะห์) |

สำหรับรายละเอียดที่นั่งสอบให้ผู้มีสิทธิเข้าสอบ ตรวจสอบได้จากป้ายประชาสัมพันธ์หน้าห้องสอบ

**(ข) ระเบียบเกี่ยวกับการสอบ**

- การสอบภาควิชาความรู้ความสามารถทั่วไป และวิชาความรู้ความสามารถที่ใช้เฉพาะตำแหน่ง

๑. การสอบคัดเลือก จะดำเนินการสอบตามที่กำหนดไว้ในหลักสูตรและวิธีการสอบและหัวข้อ ที่แนบมาพร้อมนี้ และให้ผู้เข้าสอบคัดเลือกปฏิบัติตามคำสั่ง ระเบียบ และวิธีการสอบตามที่กำหนดไว้

๒. ให้ผู้เข้าสอบคัดเลือกปฏิบัติตามระเบียบ ดังนี้

๒.๑ แต่งเครื่องแบบสีกากีคอพับ

๒.๒ ผู้เข้าสอบคัดเลือกจะต้องเตรียมปากกาสีน้ำเงินหรือดำ และยางลบ มาเพื่อใช้ในการทำข้อสอบ

๒.๓ ต้องนำบัตรประจะตัวพนักงานส่วนตำบลและบัตรประจำตัวสอบ ไปในวันสอบคัดเลือกเพื่อแสดงตน หากไม่มีบัตรดังกล่าว กรรมการหรือเจ้าหน้าที่ประจำห้องสอบจะพิจารณาไม่อนุญาตให้เข้าสอบก็ได้

๒.๔ ไปถึงสถานที่สอบก่อนกำหนดเวลาเข้าสอบในแต่ละวิชา และจะเข้าห้องสอบได้ก็ต่อเมื่อได้รับคำสั่งหรือประกาศจากเจ้าหน้าที่คุมห้องสอบให้เข้าสอบได้ ผู้เข้าสอบคัดเลือกที่ไปถึงห้องสอบหลังจากที่ได้เริ่มสอบวิชาใดไปแล้ว ๓๐ นาที จะไม่ได้รับอนุญาตให้เข้าสอบในวิชานั้น

๒.๕ ห้ามมิให้/...........

- ๒ -

๒.๕ ห้ามมิให้ผู้เข้าสอบคัดเลือก ออกจากห้องสอบก่อน ๔๕ นาที นับแต่เริ่มให้ทำคำตอบ

๒.๖ ผู้เข้าสอบจะต้องนั่งสอบตามที่นั่งสอบและห้องสอบตามที่กำหนด ผู้ใดนั่งสอบผิดที่ในวิชาใดจะไม่ได้รับการตรวจให้คะแนนสำหรับวิชานั้น

๒.๗ ห้ามนำหนังสือ ตำรา หรือเอกสารอื่นใดเข้าไปในห้องสอบ

๒.๘ ห้ามนำเครื่องคำนวณ เครื่องมือสื่อสารอิเล็กทรอนิกส์ทุกชนิดเข้าไปในห้องสอบ

๒.๙ เมื่ออยู่ในห้องสอบ ต้องไม่พูดหรือติดต่อกับผู้เข้าสอบอื่นหรือบุคคลภายนอก และจะออกจากห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่ประจำห้องสอบแล้วเท่านั้น

๒.๑๐ ไม่สูบบุหรี่ในห้องสอบ

๒.๑๑ ให้กรอกข้อความในกระดาษคำตอบให้ครบถ้วน เขียนเลขประจำตัวสอบ และ ชื่อ – นามสกุลเฉพาะในที่ที่กำหนดให้เท่านั้น

๒.๑๒ เมื่อจะส่งกระดาษคำตอบ ให้ตรวจสอบให้แน่นอนอีกครั้งหนึ่ง หากสงสัยประการใด ให้สอบถามกรรมการหรือเจ้าหน้าที่ประจำห้องสอบ

๒.๑๓ เมื่อจะส่งกระดาษคำตอบก่อนหมดเวลาให้ยกมือขึ้น เพื่อให้กรรมการหรือเจ้าหน้าที่ประจำห้องสอบทราบ ห้ามลุกจากที่นั่งไปส่งกระดาษคำตอบด้วยตนเอง

๒.๑๔ เมื่อหมดเวลาทำคำตอบในวิชาหนึ่งๆ จะมีสัญญาณแจ้งให้ทราบ ผู้เข้าสอบจะต้องหยุดทำคำตอบทันที และต้องรอให้กรรมการหรือเจ้าหน้าที่ประจำห้องสอบเก็บกระดาษคำตอบและข้อสอบคืนเสียก่อน จึงออกจากห้องสอบได้

๒.๑๕ ห้ามนำข้อสอบหรือกระดาษคำตอบที่เหลือไม่ได้ใช้ออกจากห้องสอบเป็นอันขาด

๒.๑๖ เมื่อออกจากห้องสอบแล้วต้องไม่ติดต่อหรือกระทำการใดๆ อันเป็นการรบกวน ผู้ที่ยังสอบอยู่

๒.๑๗ ต้องเชื่อฟังและปฏิบัติตามคำสั่งและคำแนะนำของกรรมการหรือเจ้าหน้าที่ประจำห้องสอบโดยเคร่งครัด ผู้ใดฝ่าฝืนระเบียบและวิธีการสอบคัดเลือกนี้ หรือทุจริต หรือพยายามทุจริตในการสอบ คณะกรรมการสอบคัดเลือกอาจพิจารณาสั่งไม่ให้ตรวจคำตอบเฉพาะวิชาใดวิชาหนึ่งหรือทุกวิชาก็ได้

**ค. การสอบภาคความเหมาะสมกับตำแหน่ง (สอบสัมภาษณ์)**

ผู้สมัครสอบต้องเข้าสอบภาคความรู้ความสามารถทั่วไป และภาคความรู้ความสามารถ ที่ใช้เฉพาะตำแหน่งก่อน จึงจะมีสิทธิเข้าสอบภาคความเหมาะสม กับตำแหน่ง (สอบสัมภาษณ์)

ผู้ใดไม่ปฏิบัติตามระเบียบและวิธีการสอบนี้ หรือผู้ใดทุจริต หรือพยายามทุจริต อาจไม่ได้รับอนุญาตให้เข้าสอบ และคณะกรรมการสอบคัดเลือกฯ จะพิจารณาสั่งงดการให้คะแนนเฉพาะวิชาใดวิชาหนึ่ง หรือทุกวิชาได้

ประกาศ ณ วันที่ ๒ เดือน มีนาคม พ.ศ. ๒๕๕๕

( นายสิทธิศักดิ์ แก้วหาวงศ์ )

นายกองค์การบริหารส่วนตำบลหนองไผ่ล้อม

**หัวข้อและเนื้อหาที่จะสอบ แนบท้ายประกาศคณะกรรมการสอบคัดเลือกฯ**

**ลงวันที่ ๒ เดือน มีนาคม พ.ศ.๒๕๕๕**

|  |  |
| --- | --- |
| ภาคความรู้ความสามารถทั่วไป (ปรนัย) | ภาคความรู้ความสามารถที่ใช้เฉพาะตำแหน่ง (อัตนัย) |
| ๑) รัฐธรรมนูญแห่งราชอาณาจักรไทย พุทธศักราช ๒๕๕๐และแก้ไขเพิ่มเติม | ๑) ความรู้ ความสามารถที่เหมาะสมเกี่ยวกับงานในตำแหน่งเจ้าหน้าที่วิเคราะห์นโยบายและแผน |
| ๒) พ.ร.บ.ระเบียบบริหารราชการแผ่นดิน พ.ศ.๒๕๓๔ และแก้ไขเพิ่มเติม | ๒) พ.ร.บ.การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.๒๕๔๕ |
| ๓) พ.ร.บ.ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.๒๕๔๖ | ๓) พ.ร.บ. ว่าด้วยการเข้าชื่อเสนอข้อบัญญัติท้องถิ่น  พ.ศ.๒๕๔๒ |
| ๔) พ.ร.บ.องค์การบริหารส่วนตำบล พ.ศ.๒๕๓๗ | ๔) พ.ร.บ.ว่าด้วยการลงคะแนนเสียงเพื่อถอดถอนสมาชิกสภาท้องถิ่นหรือผู้บริหารท้องถิ่น พ.ศ.๒๕๔๒ |
| ๕) พ.ร.บ.การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.๒๕๔๕ | ๕) ระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.๒๕๔๘ |
| ๖) พ.ร.บ.กำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒ | ๖) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ |
| ๗) พ.ร.บ.วิธีปฏิบัติราชการทางปกครอง พ.ศ.๒๕๓๙  และกฎกระทรวงที่เกี่ยวข้อง | ๗) ระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น พ.ศ.๒๕๓๕และแก้ไขเพิ่มเติม |
| ๘) พ.ร.บ.ความผิดทางละเมิด พ.ศ.๒๕๓๙ | ๘) ระเบียบกระทรวงมหาดไทยว่าด้วยค่าใช้จ่ายในการฝึกอบรมขององค์กรปกครองส่วนท้องถิ่น พ.ศ.๒๕๔๙ |
| ๙) พ.ร.บ.ข้อมูลข่าวสารของทางราชการ พ.ศ.๒๕๔๐และกฎกระทรวงที่เกี่ยวข้อง | ๙) ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ และแก้ไขเพิ่มเติม |
| ๑๐) ระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ และแก้ไขเพิ่มเติม | ๑๐) ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติม |
| ๑๑) ความรู้เกี่ยวกับเหตุการณ์ปัจจุบัน ในด้านการเมือง เศรษฐกิจ สังคม การปกครองและการบริหาร |  |
| ๑๒) นโยบายรัฐบาล |  |
| ๑๓) นโยบายกระทรวงมหาดไทย |  |
| ๑๔) นโยบายกรมส่งเสริมการปกครองท้องถิ่น |  |
| ๒๕) นโยบายจังหวัดขอนแก่น |  |